
Израда плана детаљне регулације за формирање стамбеног насеља Чокањица,  
редни број 0086/2024


Опис обавеза – пројектни задатак

У складу са одредбама Закона о планирању и изградњи и подзаконским актима потребно је израдити план детаљне регулације за формирање стамбеног насеља градског типа са стратешком проценом утицаја плана на животну средину. План је потребно ускладити са плановима вишег реда који су у примени на датом простору, са донетим државним стратегијама и другим међународним документима којима се регулише област становања, урбаног развоја, одрживог развоја и др. Такође, потребно је у што већој мери испоштовати стечене урбанистичке обавезе. 

Прелиминарне границе дефинисане су у Одлуци о изради Плана детаљне регулације за формирање стамбеног насеља Чокањица („Сл. лист града Бора“, бр. 35/23).

У границама планског обухвата налази се део  катастарске општине Бор 1. Основни принципи који се морају поштовати при изради Плана су: промоција oдрживости развоја свих економских и других активности у простору; конзистентност и усклађеност са јавним политикама, рационално коришћење и очување територијалног капитала, локалног и регионалног идентитета, заштита јавног интереса и јавних добара; превенција, санација, смањење и ограничење загађивања животне средине; инклузивност – антиципирање и партиципација широког круга актера и грађана у креирању и управљању променама у домену економије, социјалног развоја и заштиту животне средине; економска оправданост, социјална прихватљивост и просторно-еколошка предострожност у избору програма и пројеката/локација; поступност у примени принципа одрживог развоја; корпоративна социјална и еколошка одговорност; подстицање територијалне кохезије ради смањења просторних неравномерности; енергетска ефикасност; унапређење локалног идентитета уз функцијску специјализацију; повећање локалне територијалне и економске конкурентности, атрактивности и приступачности подручја; интегрисаност и функционално повезивање са суседством и ширим окружењем; заштита и презентација природне и културне баштине; транспарентност у доношењу планских и инвестиционих одлука.

Општи циљеви развоја, уређења и заштите подручја Плана

- функционално интегрисање града са окружењем кроз бољу саобраћајну, информациону, економску и културну повезаност и сарадњу;
- обезбеђење веће интегрисаности подручја и повећање мобилности фактора производње и развоја рационалним инфраструктурним повезивањем мреже насеља, реконструкцијом и побољшањем функционисања постојећих инфраструктурних система и мреже јавних служби
- заустављање даље деградације животне средине, угрожавања и уништавања природних и туристичких ресурса, природних и културних добара, сузбијање раубовања и ненаменског коришћења простора и непланске изградње;
- успоравање процеса концентрације становништва и активности у градском центру, уз стварање услова за демографску обнову руралног дела града, унапређењем квалитета живота и инвестирањем у развој социјалних и привредних функција; и
- очување биолошке разноврсности, геонаслеђа и предела; обезбеђење трајне заштите природних и културних вредности и њихово одрживо коришћење у оквиру рекреације, туризма и комплементарних активности, едукације и научних истраживања.



Концептуални оквир планирања, коришћења, уређења и заштите планског подручја са структуром основних намена простора и коришћења земљишта

Принципи планирања, коришћења, уређења и заштите простора у обухвату Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

	Планом се, поред локација намењених за становање утврђују и локације за све неопходне садржаје и инфраструктуру неопходну за нормалоно функционисање савременог насеља градског типа.

Северно од планског подручја, непосредно уз границе планског обухвата Планом генералне регулације градског насеља Бор резервисан је простор за јавне садржаје, односно за допунски градски центар и јавне службе у функцији града, а које је ће обрађивач Плана имати у виду приликом израде Плана.

План ће бити усклађен са одредбама Плана генералне регулације градског насеља Бор.

На простору који се налази у планском обухвату овог Плана планом вишег реда предвиђена је израда плана детаљне регулације у постпланском периоду.

Планом вишег реда планирана је изградња вишепородичних стамбених зграда спратности од П + 6 + Пк до П + 8 + Пк.

Планиране вишепородичне зграде обавезне су да у сутеренском простору обезбеде гаражирање аутомобила, а у приземљу је могуће обезбеђење простора за пословање, услуге и друге комерцијалне намене. 

Део комерцијалних и јавних садржаја за постојеће и планиране стамбене групације обезбеђује се кроз формирање допунског градског центра.

Рокови

Достава материјала за рани јавни увид: 30 дана од дана обостраног потписивиња уговора.
Студијско-аналитичка основа и  нацрт Плана за 150 дана од завршетка раног јавног увида, односно од дана достављања извештаја комисије за планове обрађивачу.
Поступање по извештају о обављеној стручној контроли: не дуже од 20 дана од пријема извештаја о обављеној стручној контроли.
Поступање по извештају о обављеном јавном увиду и отклањање недостатака у односу на стављене примедбе – израда предлога ПДР-а: највише 30 дана од дана пријема извештаја о обављеном јавном увиду.
Израда финалног документа: највише 15 дана од дана усвајања ПДР-а на седници Скупштине града Бора.

